Oficiālais Vēstnesis L 273 , 23/10/1999 Lpp. 0005 - 0006



Komisijas Regula (EK) Nr. 2245/1999 (1999. gada 22. oktobris), ar kuru groza Regulu (EK) Nr. 1663/95, ar ko paredz sīki izstrādātus noteikumus par to, kā piemērot Padomes Regulu (EEK) Nr. 729/70 attiecībā uz ELVGF Garantiju nodaļas grāmatojumu noskaidrošanas procedūru EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1970. gada 21. aprīļa Regulu (EEK) Nr. 729/70 par kopējās lauksaimniecības politikas finansēšanu [1], kurā jaunākie grozījumi izdarīti ar Regulu (EK) Nr. 1287/95 [2], un jo īpaši tās 4. panta 6. punktu un 5. panta 3. punktu, tā kā: (1) ņemot vērā gūto pieredzi, Komisijas Regulā (EK) Nr. 1663/95 [3], kurā jaunākie grozījumi izdarīti ar Regulu (EK) Nr. 896/97 [4], būtu jāizdara vairākas izmaiņas un skaidrojumi, jo īpaši attiecībā uz akreditācijas kritērijiem maksājumu veikšanai un noteikumiem, kas attiecas uz vajadzību izvairīties no maksājumu aģentūras atbildīgus amatus ieņemošo personu interešu konfliktiem; (2) maksājumu aģentūras gada pārskatā būtu jāiekļauj sīka informācija par vēl izdarāmiem maksājumiem; (3) tas, ka Komisija pēc saviem ieskatiem novērtē izdevumus, ko tā saskaņā ar tās konstatējumiem, gatavojas izslēgt atbilstīgi Regulas (EEK) Nr. 729/70 5. panta 2. punkta c) apakšpunktam, pirms dalībvalstij tiek dota iespēja atbildēt, nav ne pareizi, ne taisnīgi; (4) izdevumi jāizslēdz par visu to laikposmu, kad ir pārkāpti Kopienas noteikumi; (5) ELVGF komiteja ir sniegusi labvēlīgu atzinumu, IR PIEŅĒMUSI ŠO REGULU. 1. pants Regulu (EK) Nr. 1663/95 groza šādi. 1. Regulas 2. panta 3. punktu aizstāj ar šādu punktu: "Šā panta 1. punktā minētās grāmatojumu informācijas formu un saturu nosaka saskaņā ar Regulas (EEK) Nr. 729/70 13. pantā izstrādāto procedūru." 2. Regulas 5. panta 1. punktu papildina ar šādu f) apakšpunktu: "f) kopsavilkumu par summām, kuras pašlaik tiek atgūtas, sadalot tās pa finanšu gadiem, kuros ir noformēts iekasēšanas rīkojums, un kopsavilkumu par summām, kuras attiecīgajā gadā ir atzītas par neatmaksājamām." 3. Regulas 8. panta 1. punktu aizstāj ar šādu punktu: "1. Ja pēc izmeklēšanas Komisija uzskata, ka izdevumi nav veikti saskaņā ar Kopienas noteikumiem, tā attiecīgajai dalībvalstij paziņo pārbaužu rezultātus un norāda korektīvus pasākumus, kas jāveic, lai turpmāk nodrošinātu atbilstību Kopienas noteikumiem. Minētajā paziņojumā atsaucas uz šo regulu. Dalībvalsts sniedz atbildi divu mēnešu laikā, un Komisija pēc tam var mainīt savu nostāju. Pamatotos gadījumos Komisija var pagarināt atbildes sniegšanai noteikto termiņu. Pēc atbildes sniegšanas termiņa beigām Komisija uzaicina attiecīgo dalībvalsti uz divpusējām sarunām, un puses cenšas panākt vienošanos par veicamajiem pasākumiem, kā arī par pārkāpuma smaguma novērtējumu un Kopienai nodarītajiem finansiālajiem zaudējumiem. Pēc šīm sarunām un pēc termiņa beigām, ko Komisija, apspriedusies ar dalībvalstīm, pēc tām ir noteikusi tālākas informācijas sniegšanai, vai, ja dalībvalsts nepieņem uzaicinājumu uz tikšanos Komisijas noteiktajā termiņā, pēc šā termiņa beigām Komisija oficiāli nosūta dalībvalstij savus secinājumus, atsaucoties uz Komisijas Lēmumu 94/442/EK [5]. Neskarot šā punkta ceturto daļu, paziņojumā iekļauj to izdevumu novērtējumu, kurus Komisija gatavojas izslēgt atbilstīgi Regulas (EEK) Nr. 729/70 5. panta 2. punkta c) apakšpunktam. Dalībvalsts pēc iespējas drīz informē Komisiju par korektīviem pasākumiem, kas ir pieņemti, lai nodrošinātu atbilstību Kopienas noteikumiem, un to spēkā stāšanās dienu. Komisija pēc vajadzības pieņem vienu vai vairākus lēmumus atbilstīgi Regulas (EEK) Nr. 729/70 5. panta 2. punkta c) apakšpunktam par to izdevumu izslēgšanu, kuri neatbilst Kopienas noteikumiem, līdz pat korektīvo pasākumu spēkā stāšanās dienai." 4. Regulas pielikumu groza šādi. a) Pievieno šādu jaunu 4.a punktu: "4.a Ar Komisijas iepriekšēju piekrišanu un tikai attiecībā uz līdzfinansētiem pasākumiem, ja ir jāveic daudz nelielu maksājumu, maksājumus atbalsta saņēmējiem var uzticēt veikt citām organizācijām. Starp maksājumu aģentūru un šo organizāciju ir jānoslēdz rakstveida vienošanās, kurā norāda informācijas veidu un pamatojošus dokumentus, kas jāiesniedz maksājumu aģentūrai, kā arī to iesniegšanas termiņu; tajās vismaz jāatļauj maksājumu aģentūrai ievērot akreditācijas kritērijus, kā arī mēneša un gada pārskatu iesniegšanas termiņu. Maksājumu aģentūra ir atbildīgs par attiecīgo līdzekļu efektīvu pārvaldību un grāmatojumu datu atjaunošanu. Maksājumu aģentūras, sertificējošās iestādes un Eiropas Savienības pilnvarotiem pārstāvjiem ir tiesības pārbaudīt minētās iestādes rīcībā esošus pierādījumus un veikt atbalsta saņemšanas kandidātu pārbaudes." b) Pielikuma 5. punktam pievieno šādu tekstu: "Administratīvajai apakšvienībai, kas ir atbildīga par maksājumu veikšanu, vai vienībai, kas ir atbildīga par tās pārraudzību, ir dokumentāri pierādījumi par prasījuma pamatotību un par noteiktajām administratīvajām un fiziskajām pārbaudēm. Informāciju un pierādījumus var apkopot līdzīgi, kā aprakstīts šā pielikuma 4. punkta iv) apakšpunktā, un tos var sniegt, izmantojot datorizētu sistēmu." c) Pielikuma 6. punkta ii) apakšpunkta otrajai daļai pievieno šādu teikumu: "Jāveic pienācīgi pasākumi, lai izvairītos no interešu konflikta, ja persona, kas ieņem atbildīgu vai sensitīvu amatu saistībā ar prasījuma pārbaudi un prasījumu apstiprināšanu un izmaksāšanu no Fonda līdzekļiem, pilda arī citas funkcijas ārpus maksājumu aģentūras." 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 22. oktobrī Komisijas vārdā — Komisijas loceklis Franz Fischler [1] OV L 94, 28.4.1970., 13. lpp. [2] OV L 125, 8.6.1995., 1. lpp. [3] OV L 158, 8.7.1995., 6. lpp. [4] OV L 128, 21.5.1997., 8. lpp. [5] OV L 182, 16.7.1994., 45. lpp. --------------------------------------------------